Boedi Santoso

Boedi Santoso, Ir. lair ing tanggal 1 April 1931 ing Kutha Jember, Jawa Timur. Dhèwèkè lair saka pasangan Mas Soejono kang asalé saka Gresik lan Aningsih kang asalé saka Jawa Barat. Boedi Santoso lair ing kaluwarga kang ngrasuk agama Islam, ora liya agamané wong tuwané. Dhèwèké digedhèké, didhidhik sarta nglakoni uripé minangka satunggaling muslim. Nalika umur 29 taun, Boedi Santoso ketemu marang sisihané. Dhèwèké palakrama karo Lasmini kang minangka laré Periangan ing tanggal 3 Desember 1960. Ora let suwé, leloroné olèh putra. Ing tanggal 2 Januari 1962, anaké kang mbarep lair ing Bandung dijenengi Andri Lusanto. Ing taun sabanjuré, rikala tanggal 30 Juni 1963, lair anak keloro uga anak ketelu amarga kembar, anaké kuwi mau dijenengi Krisatyo lan Krisanto. Ing pungkasan, wulan Désèmber 1964, lair anak kang kaping papat, kang dijenengi Larissa (alm). Boedi Santoso kalebu pimpinan kang meneng nanging terus nyambut gawé. Dhèwèké wis kerep ngadhepi manéka warna prakara teknis, administratif, lan manajerial miturut jabatané minangka pelaksana, pengawas/koordinator, uga minangka sing nyekel kawicaksanan pengelolaan lan dadi pengarah/pembina pengelolaan kanthi sikap kang tentrem. Sikap kuwi bisa nambah greget para staff lan para pambiyantuné lan nuwuhaké karep supaya kanthi legawa padha nyengkuyung dhèwèké. 

 Pawiyatan Formal 

 SD ing Madiun lulus taun 1943.
 SMP ing Madiun lulus taun 1948.
 SMA ing Jakarta lulus taun 1952. 
 Wiwit taun 1952, kuliah ing Fakultas Teknik Universitas Indonesia (samenika ITB) ing Bandung tekan lulus insinyur ing tanggal 10 Mei 1960.

 Pawiyatan Non Formal 

 Taun 1979, Penataran P4 type A Tingkat Pusat ing Bandung.
 Taun 1981, Sespa khusus BUMN ing Bandung

 Pakaryan 

 Kepala Urusan Perancang Telegrap bagian konstruksi ing Kantor Pusat PTT Bandung wiwit tanggal 1 Agustus 1960 - taun 1966.
 Kepala Daerah Telekomunikasi VII Makasar (samenika Ujungpandang), wiwit tanggal 6 Desember 1966. 
 kdtel VII ing Bandung, taun 1970.
 Direktur Personalia dan Tata Usaha Perum Telekomunikasi, wiwit tanggal 2 Pebruari 1973.
 Direktur Operasi dan Teknik Perum Telekomunikasi, wiwit tanggal 2 Pebruari 1978.
 Kepala Direktorat Telekomunikasi, Direktorat Jenderal Pos dan Telekomunikasi ing Jakarta, wiwit tanggal 19 Nopember 1983.
 Kejaba pakaryan rutin, Boedi Santoso uga nindakaké pakaryan liyané yaiku taun 1978 teka ana ing Asean Submarine Cable ing Singapura; taun 1979 teka ana ing International Switching Asean Symposium ing Paris; taun 1980 teka ana ing ACMC Meeting ing Pattaya Thailand; taun 1980 rapat SKKL ing Singapura; taun 1981 teka ana ing siang Postel Asean ing Bangkok; taun 1982 mèlu Intelsat Asean Group ing Johor, Malaysia.  

 Réferènsi 

Kategori:Lair 1931